หุ้นปิด1,005จุดบวก2.34จุด
หุ้นปิดตลาดที่ระดับ&nbsp; 1005.58 จุด&nbsp; เพิ่มขึ้น 2.34 จุด หรือ&nbsp; 0.23% มูลค่าการซื้อขาย 38,155.07 ล้านบาท โดยระหว่างวันดัชนีปรับตัวขึ้นแตะสูงสุดที่ 1,008.86 จุด และลงต่ำสุดอยู่ที่ 1,001.12 จุด
2 พ.ย. 2553

หุ้นปิดตลาดที่ระดับ  1005.58 จุด  เพิ่มขึ้น 2.34 จุด หรือ  0.23% มูลค่าการซื้อขาย 38,155.07 ล้านบาท โดยระหว่างวันดัชนีปรับตัวขึ้นแตะสูงสุดที่ 1,008.86 จุด และลงต่ำสุดอยู่ที่ 1,001.12 จุด
นายจักรกริช เจริญเมธาชัย รองกรรมการผู้จัดการฝ่ายกลยุทธ์การลงทุน บริษัทหลักทรัพย์โกลเบล็ก กล่าวว่า ภาพรวมตลาดหุ้นแกว่งตัวในกรอบแคบๆ รอผลการประชุมของธนาคารกลางสหรัฐว่าจะวงเงินที่จะใช้ในมาตรการเชิงปริมาณ (QE) รอบสองเป็นเท่าไร ทำให้หุ้นขนาดใหญ่แรงซื้อชะลอตัวลง
"นักลงทุนทำกำไรหุ้นพลังงาน แบงก์ แต่หันมาเล่นหุ้นรายตัวที่มีข่าวดีสนับสนุน เช่น หุ้นเกษตรที่ได้ผลดีจากราคาที่อาจปรับเพิ่มขึ้นจากน้ำท่วม หุ้นวัสดุก่อสร้างที่ได้ผลดีจากน้ำท่วม รวมทั้งหุ้นปิโตรเคมีที่เล่นข่าวการควบรวมของบริษัท ปตท. อะโรเมติกส์และการกลั่น (PTTAR) และปตท.เคมิคอล (PTTCH) ส่งผลให้ราคาปรับขึ้นโดดเด่น"นายจักรกริช กล่าว
ในส่วนของมาตรการ QE หากออกมาใช้วงเงินมากกว่าที่ตลาดคาการณ์มากกว่า 5 แสนล้านเหรียญสหรัฐ อาจทำให้เงิน เหรียญสหรัฐอ่อนค่าลง และอาจหนุนให้หุ้นกลุ่มปตท.ขึ้นยกแผง ในทางกลับกันหากใช้วงเงินน้อยกว่าที่คาด อาจทำให้หุ้นปรับตัวลง โดยเฉพาะหุ้นพลังงานและปิโตรเคมี
แนวโน้มดัชนีในวันพรุ่งนี้คาดว่าดัชนียังคงแกว่งตัว เพื่อรอผลประชุม QE โดยแนวรับอยู่ที่ 997-1000 จุด แนวต้าน 1010 จุด โดยการลงทุนในช่วงนี้คงต้องระมัดระวังและแนะเล่นหุ้นรายตัวที่มีข่าวดีสนับสนุน 
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
PTTAR  ปิดที่ 33.75 บาท เพิ่มขึ้น 1.75 หรือ +5.47% มูลค่าการซื้อขาย 2,721 ล้านบาท
PTTCH ปิดที่ 154 บาท เพิ่มขึ้น 6.50 หรือ +4.41% มูลค่าการซื้อขาย 2,496 ล้านบาท
CPF ปิดที่ 23.60 บาท ไม่เปลี่ยนแปลง มูลค่าการซื้อขาย 1,329 ล้านบาท
TOP  ปิดที่ 56.50 บาท เพิ่มขึ้น 1.50 หรือ +2.73% มูลค่าการซื้อขาย  1,322 ล้านบาท
STA ปิดที่ 32.75 บาท เพิ่มขึ้น 2.75 หรือ +9.17% มูลค่าการซื้อขาย  1,275 ล้านบาท